Νηστίσιμο κέικ με κακάο
Ένα νηστίσιμο κέικ με κακάο όλοι πρέπει να ξέρουμε να φτιάχνουμε! Αυτή η συνταγή μπορεί να είναι απλή αλλά έχει κάποια μυστικά που εγγυώνται ότι η υφή του κέικ θα βγει τέλεια!
3 φλιτζ. τσαγιού αλεύρι που φουσκώνει μόνο του, 6 κουτ. σούπας κακάο, 1 κουτ. γλυκού μαγειρική σόδα, 2 φλιτζ. τσαγιού ζάχαρη καστανή, 10 κουτ. σούπας καλαμποκέλαιο, 2 κουτ. σούπας ξίδι, 2 κάψουλες βανίλιας, ξύσμα πορτοκαλιού, 2 φλιτζ. τσαγιού νερό
Για να φτιάξουμε κέικ με κακάο, αρχικά, προθερμαίνουμε τον φούρνο στους 170°C.Στη συνέχεια, κοσκινίζουμε πάνω σε μια λαδόκολλα το αλεύρι μαζί με το κακάο.Χτυπάμε όλα τα υλικά μαζί στον κάδο του μίξερ για 3-4 λεπτά μέχρι να έχουμε μια παχύρρευστη ζύμη.Λαδώνουμε με λίγο καλαμποκέλαιο μια φόρμα για κέικ (Νο 26 ή 28) και αδειάζουμε μέσα το μείγμα.Ψήνουμε στον φούρνο στη μεσαία σχάρα για 30 λεπτά.Όταν είναι έτοιμο, το αφήνουμε για 5 λεπτά κι έπειτα το ξεφορμάρουμε.Βάζουμε το κέικ σε μια πιατέλα και το πασπαλίζουμε με άχνη ή κακάο.
Αλεύρι (ζύμες),Ζάχαρη,Κακάο,Πορτοκάλι,Vegan,Νηστίσιμα,Χορτοφαγικά